  Виталий Пронин Пышйыр гуртысь калык гырлые жуге - чукынскылон (купель) интыязы ву пыриз уго. Сыӵе югдур кылдӥз нуналмысь дугдылытэк кисьтӥсь зоръёсын сэрен - юрт вӧзысь шур ӧрысьтыз потӥз. Шур ӧрысьтыз потӥзФото "Подслушано КЕЗ" "ВКонтакте" бамысь Гуртоослэн купельзы чебер коръёслэсь ӝутэмын, липет улэ пыртэмын. Сое пышйыръёс ас кужыменызы, коньдонэнызы кылем арын гинэ пуктӥзы вал. Отчы гуртоос Йӧвылэсултонэ пыласькыны ветло. Со сяна, Николай Чудотворецлы сӥзем ужрадъёс дыръя араз 4 пол вӧсяськыны люкасько. Берлозэ 11 августэ быдэс гуртэз ужрад ортчытӥзы вал. Собере чылкыт вулы но татчы лыктӥсьёс ичи ӧвӧл. Но берло дыре уйпал ёросъёсын кӧня ке нунал вистэм воштэм зориз. Зор вуос юрт дорысь выжез гылтӥзы, купельлэсь выжъёссэ лӧптытӥзы, дун-чылкыт вуэз кырсёмытӥзы. Гуртоос дуно интызэс утялтыны потазы ни, но ужъёссэс рос-прос радъяны зорен валче уг пӧрмы. Али пыйшыръёс шундыё нуналъёсты витё. УД  